Хемимонт Геймс
Хемимонт Геймс е българо-американска компания, занимаваща се с мултимедиен софтуер и компютърни игри. Акцент в работата ѝ са реално-времевите стратегии и градоустройствени игри с действие, развиващо се в Средновековието.

Разработки 
През 1997 г., компанията започва работа по първата си голяма игра „Цар: Тежестта на короната“ (Tzar: The Burden of the Crown) – стратегия в реално време с фентъзи елементи. Играта излиза през януари 2000 г.

През април 2000 година компанията започва работа по следващата си игра – „Келтски крале“ (Celtic Kings), която излиза две години по-късно. От играта са продадени над 1 000 000 копия. През 2000 година отделът за игри се отделя и се създава Хемимонт Геймс AD – студио за компютърни игри, разположено в София.

През май 2005 г. излиза следващата им игра „Вълшебни кралства“ (Rising Kingdoms), отново стратегия с фентъзи елементи, която обаче няма успеха на „Келтски крале“.

През май 2006 г. излиза „Славата на Римската империя“ (Glory of the Roman Empire), игра в градоустройствения жанр, която е първата българска 3D комерсиална стратегическа игра.

Награди 
През 1997 г., компанията печели награда в категория Arts&Culture на годишните награди Milia d'Or, с интерактивен CD-ROM, разработен по поръчка на Смитсъновия национален музей за американско изкуство. Следващата година печели награда в категория Lifestyle&Hobbies на същия конкурс с играта си Moving Puzzle.

Колектив 
 Габриел Добрев – главен изпълнителен директор, директор и основател
 Иван-Асен Иванов – главен технически директор, главен програмист
 Петър Станимиров – бивш художествен ръководител и главен художник. Известен и с работата си като илюстратор в комикс списанието „Дъга“.

Игри

Външни препратки 
 Официален сайт
 Haemimont в GameSpot
 Haemimont в IGN 

Софтуерни компании в София
Основани в България през 1997 година